România, împânzită de gunoaie. 18 depozite ilegale de deșeuri descoperite într-o singură comună din Giurgiu

18 depozite ilegale de deșeuri și gunoaie, detectabile și în imaginile de pe satelit, au fost descoperite și documentate în comuna giurgiuveană Vânătorii Mici de Florin Naidin, președintele filialei locale a USR.

Majoritatea depozitelor de gunoaie se află pe marginea râurilor Argeș și Neajlov.

Depozitele ilegale conțin deșeuri din construcții, materiale plastice (mai ales peturi), animale moarte intrate în putrefacție. ”Persoanele care le-au aruncat nici nu s-au sinchisit să îndepărteze crotaliile (plăcuțele de identificare ale animalelor) în baza cărora se poate afla imediat proprietarul acestora, dovadă a indiferenței autorităților la aceste fapte, ca să nu spunem a complicității”, arată Florin Naidin.

Acesta arată că în 2018 a sesizat Garda de Mediu în legătură cu excavările și depozitul de deșeuri creat în urma excavărilor de la podul peste Neajlov din sat, iar instituția a dispus ecologizare amplasamentului. Rezultatul? Primăria comunei Vânătorii Mici a îngrămădit tot gunoiul în groapă și a pus deasupra pământ.

Vezi aici mai multe imagini și amplasarea exactă a depozitelor ilegale de gunoi